A tara o Solomoni na Tui
13 November, 2017, 12:00 am
NA delana ka uto ni veileqaleqati ena Tokalau e loma kei vuravura, nikua ena i matai ni gauna era sa kunea rawa kina na daukelikeli na i vakadinadina ni valenisoro nei Solomone na Tui.
Na dina ni veika e tukuni ena Veiyalayalati Makawa me baleta na nona a tara nai matai ni valenisoro ko Solomoni na Tui ka lewe levu sara era vakataroga voli. Me vaka ni levu sara nai vakadinadina ni ivovo ni karua ni valenisoro, e dua ga na i wase lailai ni vakadinadina me baleta na i matai ni valenisoro esa laurai.
E vakaraitaka na i Vola Tabu ni a vakarusai na valenisoro ka a tara ko Solomoni na Tui ena gauna a kabai kina o Isireli mai vei Nepukanesa na Tui Papiloni. Oya ena 587 na B.C ni se bera ni sucu na Karisito.
Na i karua ni valenisoro, na kena i vovo ka wili talega kina na lalaga ni masumasu e Jerusalemi ka a vakarusa o Roma ena AD70.
Ia, e vakaraitaka na Times of Israel ni vovo ni veika e laurai ena dua na vakekeli e vakayacori ena yavu ni valenisoro e a qai laurai kina na i vovo ni yaya ni veiqaravi ena i matai ni valenisoro ka tiko na kena yabaki ena 2600 na yabaki.
E vakaraitaka na niusiveva ni a vakadonui na kelikeli qo mai na soqosoqo ni musolomani mai na 7th Century Dome of the Rock, ka ra a vakabauta ni vanua oya a kau kina ki lomalagi na parofita o Mometa (prophet Mohammad).
Ia, na vanua vata oya e vanua tabu ka a tiko kina na vatu ka a via cabori Aisake kina ko Eparama, Aisake ena i tukutuku vaka i Vola Tabu, ia ena i vola vaka musulomani era vakatoka me ko Isimeli e vakadewataka na niusiveva.
Na veika e laurai oya na tiki ni dari qele lalai, na sui, kei na saqa ni veika boi vinaka. Ia, era marautaka na daukelikeli ni Isireli ena vuku ni veika me baleta na nodra vakabauta.
E vakaraitaka ko Yuval Baruch na i liuliu ni soqosoqo ni vakekeli mai Jerusalemi ni oqo esa i matai ni gauna me laurai kina na i yaya vakaoqo ka dau vakayagataki ena matai ni valenisoro.
fij_Latn ltz_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn